Samsung Galaxy S24-serien lækket på billeder

Formodede billeder der fremviser Samsung Galaxy S24-serien er kommet frem i lyset.

Samsung Galaxy S24, S24+ og S24 Ultra forventes først at blive præsenteret i januar eller februar næste år, men nu har vi formentlig fået det første kig på telefonerne.

På billederne kan vi se at Galaxy S24 og Galaxy S24+ minder en del om forgængeren. Rammen er dog helt flad nu og kanterne rundt om skærmen er ligeledes blevet smallere. Dimensionerne har heller ikke ændret sig meget, undtaget Galaxy S24 der nu har en lidt større 6,2″ skærm.

Fælles for de tre telefoner er, at skærmens maksimale lysstyrke nu er hævet til 2.500 nits.

Galaxy S24

Galaxy S24+

Galaxy S24 Ultra

Galaxy S24 Ultra i titanium

Galaxy S24 Ultra siges at få en ramme i titanium, ligesom iPhone 15 Pro. Skærmen rygtes at være flad, kontra forgængeren der var buet i siderne.

Drivkraften i S24 Ultra menes at være Qualcomms kommende Snapdragon 8 Gen 3 chip, ifølge Yogesh Brar på X. S24 og S24+ siges derimod at have Samsungs egen Exynos 2400-chip eller Snapdragon 8 Gen 3, afhængig af markedet. I Europa ender vi nok med Exynos-modellen.

Samsung Galaxy S24 | S24+
– FHD | QHD panel
– 4,000mAh | 4,900mAh cell
– 25W | 45W charging
– Snapdragon 8 Gen 3 / Exynos 2400
– 50MP + 12MP + 10MP

Samsung Galaxy S24 Ultra
– QHD+ flat panel
– Titanium frame
– 5000mAh, 45W setup
– Snapdragon 8 Gen 3
– 200MP + 12MP + 50MP + 10MP
— Yogesh Brar (@heyitsyogesh) September 21, 2023

Samsung vil fremskynde lanceringen af Galaxy S24-serien

Salget af iPhone 15 går godt, måske lidt for godt. Et rygte hævder nemlig at Samsung angiveligt vil fremskynde lanceringen af deres næste flagskibstelefoner, for at konkurrere mod de nye iPhones.

Samsung Galaxy S24-serien siges nemlig at blive præsenteret allerede i januar måned – muligvis den 18. januar.

Læs også: [OPDATERET: Ude nu] Counter-Strike 2 er officielt

Samsung Galaxy S24-serien lækket på billeder